Далей пяройдзем да аб’ектаў, звязаных з Вялікай Айчыннай вайной. У першую чаргу гэта помнік на магіле воінаў-вызваліцеляў. Менавіта гэтаму помніку і прысвяціў сваю даследчую работу ў 2013 гоxadдзе вучань 9 класа Алег Торапаў пад кіраўніцтвам Дзіяны Аляксандраўны Краўчук. У сваёй рабоце хлопец паспрабаваў раскрыць сапраўдныя імёны воінаў Вялікай Айчыннай вайны, пахаваных у брацкай магіле. Наступным аб’ектам, адметныя этапы гісторыі якога звязаны з падзеямі Вялікай Айчыннай вайны, з’яўляецца чыгуначны мост праз Бярэзіну, які знаходзіцца каля пасёлка Ялізава. Гісторыю гэтага моста разам з вучнямі даследаваў настаўнік дапрызыўнай падрыхтоўкі Юрый Аляксандравіч Сцяпанаў, кіраўнік гурткоў “Музеязнаўства” і “Юны стралок”. Найбольш цікавыя звесткі былі атрыманы падчас летняга веласіпеднага падарожжа, якое праходзіла ў тым ліку па месцах знакамітага лапіцкага бою, які адбыўся падчас вызвалення раёна ад нямецка-фашысцкіх захопнікаў. Дарэчы, дыяраму бою можна ўбачыць у школьным музеі баявой славы. Але вернемся да чыгуначнага моста. Ён быў узведзены ў 1924 гоxadдзе. Шмат давялося перажыць мосту, асабліва ў 1941 годзе. Сведчаннем яго няпростага лёсу з’яўляюцца ўвагнутасці ад куль і дзіркі ад снарадаў у металічных канструкцыях. Чыгуначны мост праз Бярэзіну ў раёне Ялізава стане наступным аб’ектам нашага маршруту.